**Par akciju sabiedrības** **“Latvenergo” padomes locekļa/-les amata kandidātu atlases procesa rezultātu**

Atklātu konkursu uz akciju sabiedrības “Latvenergo” padomes locekļa/-les amatu ar kompetenci AS “Latvenergo” darbības jomā organizēja Valsts kanceleja sadarbībā ar Ekonomikas ministriju kā akciju sabiedrības “Latvenergo” kapitāla daļu turētāju. P**adomes locekļa/-les amatu** **atlases procesa nodrošināšanai, Valsts kanceleja ar 2024. gada 31. maija rīkojumu izveidoja nominācijas komisiju šādā sastāvā (turpmāk – nominācijas komisija):**

**Pēteris Vilks** – komisijas vadītājs – Valsts kancelejas direktora vietnieks valsts attīstības jautājumos, Pārresoru koordinācijas departamenta vadītājs;

**Edmunds Valantis** – komisijas loceklis – Ekonomikas ministrijas valsts sekretārs

**Marina Podvinska** – komisijas locekle - Ekonomikas ministrijas Valsts kapitāla daļu un kapitālsabiedrību pārvaldības nodaļas vadītāja;

**Zane Kotāne** – neatkarīgā eksperte, ar balsstiesībām – Baltijas Korporatīvās pārvaldības institūta Politikas grupas vadītāja;

**Jānis Lielpēteris** – neatkarīgais eksperts, ar balsstiesībām – Latvijas Tirdzniecības un rūpniecības kameras Politikas daļas direktors;

**Dainis Ģēģers** – neatkarīgais eksperts, ar balsstiesībām – Latvijas Siltuma, gāzes un ūdens tehnoloģijas inženieru savienības valdes loceklis.

**Pretendentu padziļinātās vadības kompetenču novērtēšanai un kandidātu reputācijas izpētei 3. kārtā tika piesaistīta personāla atlases kompānija SIA “Eiropersonāls”. Atklāts konkurss uz vakanto** akciju sabiedrības “Latvenergo” **padomes locekļa/-les amatu tika izsludināts 2024. gada 12.jūnijā Valsts kancelejas tīmekļvietnē, Nodarbinātības valsts aģentūras, Ekonomikas ministrijas un** **AS ”Latvenergo” tīmekļvietnē. Kandidātu pieteikšanās termiņš bija līdz 2024. gada 2. jūlijam. AS “Latvenergo” padomes locekļa amatam tika saņemti un izskatīti 13 pretendentu iesniegtie pieteikumi. Kandidāti uz AS “Latvenergo” padomes locekļa amatu tika vērtēti konkursa 3 (trīs) kārtās:**

**1. kārta - sākotnējais izvērtējums un atbilstības obligātajām minimālajām prasībām pārbaude, pamatojoties uz kandidāta pieteikumā iesniegtajiem dokumentiem;**

**2. kārta - daļēji strukturēta intervija ar kandidātiem;**

**3. kārta - vadības kompetenču vērtēšana, pamatojoties uz pretendentu padziļinātās vadības kompetenču novērtēšanas rezultātiem, kā arī** pretendenta reputācijas padziļināta izpēte**.**

**Nominācijas komisija visus** akciju sabiedrības “Latvenergo” **padomes locekļa amata kandidātus novērtēja, balstoties uz nominācijas komisijas 2024. gada 6. jūnija sēdē apstiprinātajiem vērtēšanas kritērijiem.**

**Konkursa 1. kārtā nominācijas komisija vērtēja kandidātu atbilstību izvirzītajām obligātajām minimālajām prasībām (izglītība, darba pieredze un valodu zināšanas) un profesionālo darba pieredzi, pamatojoties uz kandidātu iesniegto informāciju un apliecinošajiem dokumentiem, kā arī pārbaudīja informāciju publiskajā telpā par kandidātu reputāciju. Nominācijas komisija, izvērtējot visu pretendentu iesniegtos pieteikumus un apkopojot rezultātus, pieņēma lēmumu konkursa 2. kārtai izvirzīt 5 kandidātus ar augstāko punktu skaitu.**

**Kandidātiem, kuri tika izvirzīti konkursa 2. kārtai, bija jāsagatavo savs stratēģiskais redzējums par** **AS “Latvenergo”** galvenajiem nākotnes izaicinājumiem, sniedzot ieskatu svarīgākajās prioritātēs un priekšlikumus to īstenošanai **AS “Latvenergo”**  darbības jomā**. Konkursa 2. kārta notika, izmantojot daļēji strukturētu interviju, kuras laikā nominācijas komisija izvērtēja katra kandidāta zināšanas un atbilstību padomes locekļa amata izvirzītajiem kritērijiem un profesionālās pieredzes atbilstību prasību aprakstam. Intervijas laikā nominācijas komisija vērtēja arī kandidātu prezentētos stratēģiskos redzējumus, valodu zināšanas, kā arī noskaidroja reputācijas risku iespējamību. Pēc kandidātu vērtējumu apkopošanas par konkursa 1. un 2. kārtu, noslēdzošajai konkursa kārtai tika izvirzīti trīs kandidāti ar augstāko vidējo punktu kopskaitu par 1. un 2. kārtu.**

**Konkursa 3. kārtā notika kandidātu vadības kompetenču padziļināta novērtēšana, ko nodrošināja personāla atlases kompānija. Personāla atlases kompānija veica arī personības aptaujas un analītisko spēju testu, kā arī veica kandidātu reputācijas padziļinātu izpēti. Nominācijas komisija, saņemot personāla atlases kompānijas sagatavoto informāciju par pretendentu vadības kompetenču novērtēšanas rezultātiem, sniedza savu novērtējumu par kandidātu atbilstību izvirzītajām prasībām un apstiprinātajam padomes locekļiem nepieciešamo vadības kompetenču prasību aprakstam. Apkopojot kandidātu vērtējumus konkursa trijās kārtās, nominācijas komisija pieņēma lēmumu vakantajam AS “Latvenergo” padomes locekļa amatam izvirzīt valsts kapitāla daļu turētājam galīgā lēmuma pieņemšanai, divus atbilstošākos pretendentus, kas visās atlases kārtās bija ieguvušu visaugstāko punktu kopsummas rezultātu, norādot tos prioritārā secībā pēc iegūto punktu kopskaita.**

**Nominācijas komisija beidza savu darbu brīdī, kad tika pieņemts gala lēmums par konkursa rezultātiem un iesniegts priekšlikums AS ”Latvenergo” valsts kapitāla daļu turētājam.**